Ste dober človek?

Skoraj vsakdo si o sebi misli, da je dober človek. Nekateri pravijo, da so bili marljivi in so pomagali drugim. Drugi se sklicujejo na to, da niso zagrešili resnejših stvari in se tako imajo za dobrega človeka. Vprašanje, ki naj bi si ga postavili, pa se glasi: Sem s tem res že dovolj dober, da pridem v nebesa?

Sami odkrijte!

Z lahkoto boste odkrili, ali to ste, če se sprehodite skozi desetero zapovedi (2. Mojzes 20,1-17).

1. Jaz sem GOSPOD, tvoj Bog, ki sem te izpeljal iz egiptovske dežele, iz hiše sužnosti. Ne imej drugih bogov poleg mene! Ste postavili Boga v svojem življenju vedno na prvo mesto? Jezus je rekel:„Ljubi Gospoda, svojega Boga, z vsem srcem, z vso dušo in z vsem mišljenjem“ (Matej 22,37). Ta ljubezen pa presega našo ljubezen do staršev, bratov, sester in prijateljev.

2. Ne delaj si rezane podobe! Morda si res niste priskrbeli nobenih podob božanstev iz lesa ali kamna, vendar pa ste v svojih mislih oblikovali podobo Boga, ki ne ustreza resnici. Napačne božje podobe so ovira, da bi prišli do živega Boga.

3. Ne izgovarjaj po nemarnem imena GOSPODA, svojega Boga! Ste kdaj uporabljali Božje ime kot kletvico ali žaljivko? Biblija pravi: „GOSPOD ne bo pustil brez kazni tistega, ki po nemarnem izgovarja njegovo ime!“ (2. Mojzes 20,7).

4. Spominjaj se sobotnega dne in ga posvečuj! Práv tako, kakor je Bog v šestih dneh dokončal stvarstvo in je sedmi dan počival, tudi mi potrebujemo dan v tednu kot dan mirovanja. Však teden bi morali enega od sedmih dni posvečevati Bogu.

5. Spoštuj očeta in mater! Svojih staršev ne spoštujemo, če jim kot otroci odrekamo potrebno poslušnost, če se o njih slabo izražamo, jih zaničujemo in v njihovi starosti zanje ne skrbimo.

6. Ne ubijaj! Pravite, da te zapovedi še niste prekršili. A pomislite vendar, kaj pravi glede tega Jezus:

„Slišali ste, da je bilo starim rečeno: Ne ubijaj! Kdor pa ubije, bo kriv pred sodbo. Jaz pa vam pravim: Vsak, kdor se jezi na svojega brata, bo kriv pred sodbo. Kdor pa reče bratu >raká<, bo kriv pred vélikim zborom; in kdor mu reče >norec<, bo kriv in obsojen na peklensko dolino ognja!“ (Matej 5,21-22).

Janez pa nadaljuje:

„Kdor sovraži svojega brata, je ubijalec. Vi pa veste, da noben ubijalec nima večnega življenja, ki bi ostalo v njem“ (1 Janez 3,15).

Za Boga je sovraštvo v srcu prav tako nekaj hudega kakor umor. Tako lahko to zapoved prekršimo že zgolj z nagibom v svojem srcu.

7. Ne prešuštvuj! Biblija pravi, da zakonolomci in tisti, ki živijo nečisto življenje (ki uživajo spolnost zunaj zakona), ne bodo prišli v nebeško kraljestvo (1 Korinčanom 6,9). Jezus pravi:

,,Jaz pa vam pravim: Kdor koli gleda žensko, da jo poželi, je v srcu že prešuštvoval z njo" (Matej 5,28).

Ste kdaj koli pogledali drugo osebo drugega spola s poželjivim pogledom ali celo dejansko prelomili zákon?

8. Ne kradi! Ste kdaj brez dovoljenja vzeli s seboj kaj takega, kar pripada komu drugemu (npr. na delovnem mestu, v šoli, doma itd.)? Morda so bile to le majhne stvari, ki so šle z vami. Vrednost ukradene reči pa tu ne igra nobene vloge.

9. Ne pričaj po krivem proti svojemu bližnjemu! Koliko umorov bi moral človek storiti, da bi veljal za morilca? Enega samega! Prav tako je tudi tisti, ki se je le enkrat samkrat zlagal, lažnivec.

Mogoče prevare in goljufije za Vas niso pravi grehi. Bog pa to vidi drugače. En sam greh, kakršen koli že, je dovolj, da smo ločeni od Boga.

10. Ne želi ničesar, kar pripada tvojemu bližnjemu! Nikoli si ne smemo poželeti ničesar od tega, kar pripada drugim, npr. tuje hiše, tujega avtomobila, tujega denarja, in še prav posebej ne žene koga drugega. Drugim ne smemo zavidati zaradi načina njihovega življenja, ampak moramo biti zadovoljni s tem, kar imamo. Ste se te zapovedi držali?

Bilanca

Kdo izmed nas lahko trdi, da ni prelomil še nobene od teh zapovedi in je tako nedolžen? Biblija pravi:

„Saj so vsi grešili in so brez Božje slove“. (Rim 3,23)

Ste zdaj spoznali svoj položaj? Kaj ni treba, da tudi Vi priznate, da ste grešili in ste krivi pred Bogom? Vam dejstvo, da ste grešili pred Bogom, povzroča zaskrbljenost?

Biblija pravi, da smo zaradi svojih slabih dejanj in zaradi svojega sovražnega mišljenja postali sovražni-ki Boga (Kološanom 1,21) in leži nad nami Božji srd (Janez 3,36). Nekateri menijo, da nam bo Bog zaradi svoje dobrotnosti naše grehe spregledal. Vendar je to nemogoče.

Predstavljajte si človeškega sodnika, ki bi ob zločinih in posilstvih preprosto zatisnileno oko. Biga še naprej imeliza dobrega sodnika? Ne, to bi bil podkupljiv sodnik!

Bog pa nikoli ne more biti podkupljiv sodnik. Zato bo nekoč vse morilce, tatove, zakonolomce, lažnike, čarovnike, malikovalce, bogoskrunce itd. kaznoval. Kraj kaznovanja je pekel, večno prekletstvo (Razodetje 21,8).

Resnična Ijubezen

Bog noče, da bi bili za večno pogubljeni. Poln je usmiljenja in sočutja. Zato je pripravil način, kako lahko prejmete odpuščanje svoje krivde. Vabi Vas, da pridete k njemu in sprejmete odpuščanje in večno življenje kot dar.

Predstavljajte si, da stojite pred sodnikom zaradi več resnih prestopkov. Vsi dokazi so prepričljivi, Vaša krivda je dokazana. Z dobrimi deli iz svoje preteklosti pa svojih prestopkov ne morete narediti, kakor da jih ne bi bilo. Sodba predpisuje 500.000 evrov denarne kazni ali daljšo zaporno kazen. Vi pa imate ravno še pet centov v žepu in Vam kazni tako ni mogoče poravnati.

Zdaj pa si predstavljajte tole: v sodni dvorani sedi tujec, ki je poslušal celotno obravnavo. Po razglasitvi sodnega izreka se ta tujec odloči, da vso Vašo krivdo vzame nase. Poravna denarno kazen, sodišče pa to sprejme, saj je bilo zakonu zadoščeno, in razglasi, da ste od tistega trenutka prosti. Bi to ne bilo nekaj čudovitega?

Natanko to je Bog storil za Vas pred približno 2000 leti! Biblija pravi, da je Bog svojega Sina Jezusa Kristusa poslal na zemljo. Jezus nikoli v vsem svojem življenju ni zagrešil niti enega greha. Bil je povsem brez krivde, in vendar je vzel nase našo krivdo, ko je umrl na križu na Golgoti:

„Bog pa izkazuje svojo ljubezen do nas s tem, da je Kristus umrl za nas, ko smo bili še grešniki“ (Rimljanom 5,8)

Jezus je umrl na križu za naše grehe. Bog je njegovo žrtev sprejel in ga je prebudil od mrtvih. Zato lahko Jezus reče:

„Jaz sem pot, resnica in življenje. Nihče ne pride k Očetu drugače kot po meni“ (Janez 14,6).

Ali sedaj razumete, kako zelo Vas Bog ljubi? Ste spoznali, da ste postali pred Bogom krivi in potrebujete odpuščanja? Če je tako, potem vendar storite, k čemur Vas Bog kliče v Dejanjih apostolov 3,19:

„Spreobrnite se torej in pokesajte, da se vam izbrišejo grehi!“

Kdor se pokesa in se spreobrne, prejme odpuščanje svojih grehov. Če se želite spreobrniti, potem se odvrnite od svojih grehov in se zaupajte Jezusu Kristusu!

Resnično zaupanje

Veliko je Ijudi, ki „verujejo“, da Jezus obstaja, vendar se mu nikoli niso zaupali in ga niso sprejeli kot svojega rešitelja. Med vero, ki je zgolj v glavi, in resnčnim zaupanjem, pa je velika razlika.

Kaj pomeni, zaupati se Jezusu Kristusu? To pomeni, da Jezusu tako zaupate, kakor padalec, ki skoči iz letala 5000 m visoko, in se pri tem povsem zaupa svojemu padalu. Vera v Jezusa je - podobno kakor pri skoku s padalom - korak zaupanja. Odločite se zoper življenje v grehu in za življenje z Jezusom! Prosite Jezusa, da Vam odpusti Vaše grehe, naj pride v Vas in prevzame nadaljnje vodenje Vašega življenja!

„Tistim pa, ki so jo sprejeli, je dala moč, da postanejo Božji otroci, vsem, ki verujejo v njeno ime“ (Janez 1,12).

Če imate namen narediti ta korak, lahko tole besedilo naredite za svojo osebno molitev:

„Gospod Jezus Kristus, zahvaljujem se ti, da si umrl na križu za moje grehe. Spoznavam, da te potrebujem. Prosim, odpusti mi mojo krivdo! Žal mi je mojih gre-hov. Gospod Jezus, danes se odločam zate. Moje življenje naj od tega trenutka naprej pripada tebi. Prosim te, da zdaj prideš v moje življenje. Tebi se zaupam. Prevzemi nadaljnje vodenje mojega življenja! V Bibliji je pisano, da ta, ki te sprejme, postane Božji otrok. V to verujem. Zahvaljujem se ti, da si sedaj prišel v moje življenje in tako smem biti Božji otrok. Amen.“

Pri tej molitvi ne gre za določeno formulacijo. Pomembno je, da to mislite pošteno zares. Odločitev za Jezusa je stvar srca.

Po tem, ko ste sprejeli Jezusa v svoje življenje, Vas bo Bog prenovil od znotraj. Drugače boste premišljali in drugače čutili. Bog Vam bo dal nove moči za Vaše življenje. Vsak dan prebirajte v svoji Bibliji in prisluhni-te Božji besedi! Veselilo nas bo, če bomo slišali za Vas.

Mogoče je, da še nimate vseh odgovorov na svoja vprašanja. A pomislite na tole: ni Vam treba poznati vseh funk-cij padala, da ga lahko vseeno uporabite. V primeru nuje je bolje, če hitro pograbite za padalo, kakor da bi prej začeli s tečajem za skakanje s padalom. Sicer bi bilo možno, da bi zanj zgrabili prepozno in bi povsem nepripravljeni odšli v večnost. Prosimo Vas, ne prelagajte svoje odločitve za Jezusa! Ne veste namreč, koliko časa za to še imate.

© Besedilo: Living Waters Publications. Text adapted with permission from LivingWaters.com

------------------------------

Druga krščanska besedila v slovenskem jeziku ali odgovore na verska vprašanja lahko dobite na naslovu:

Naslov izvirne izdaje: Ein guter Mensch Prevod v slovenščino: Vinko Ošlak

Evangelijski kristjani, Iršičeva 7, 2380 Slovenj Gradec, Slovenija E-mail: benjamin@apologija.si

Publisher: Bruderhand-Medien, Am Hofe 2, 29342 Wienhausen, Germany, Telefon: +49 (0)5149 9891-0, Fax: -19, Homepage: www.bruderhand.de

E-Book-Date: 12.03.2015. Best.-Nr. 38-28 | Slowenisch/Slovenian | 1. naklada 2014